Eesti e-riigi üks nurgakividest, ID-kaart tähistab sel aastal 15. sünnipäeva! Esimene ID-kaart väljastati 2002. aastal. Digitaalse identiteedi kasutuselevõtt on aidanud Eestil kujuneda maailmas juhtivaks infoühiskonnaks.
#000000
Politsei- ja piirivalveameti juhtivekspert Eliisa Sau sõnul tagab ID-kaart turvalise juurdepääsu e-teenustele. “ID-kaardi kohustuslikuks tegemisega oleme lahendanud autentimise internetis enne teisi riike,” märkis Sau.
#000001
Eesti ID-kaardi juurutanud Mari Pedaku sõnul oli 15-aastat tagasi tehtud otsus oma ajas revolutsiooniline ja selle tegelik väärtus sai laiemale üldsusele selgeks alles siis, kui loodi esimesed e-teenused avalikus ja erasektoris, mis vajasid ID-kaardi kasutust. “Esemest, mida algul iseloomustati lumekaabitsana, on saanud asendamatu ja igapäevane tööriist digitaalses ühiskonnas osalemiseks. Eesti näitel võin öelda, et tõeline innovatsioon ühiskonnas vajab head koostööd avaliku ja erasektori vahel ning tugevat eestvedamist poliitikutelt ja pühendumist ametnikelt, “ ütles Pedak.
#000002
ID-kaarti kasutatakse Eestis nii haigekassa kaardina kui ka digitaalse isikutuvastusena elektroonilistes keskkondades. Samuti saab ID-kaardiga e-hääletada, allkirjastada dokumente, kasutada digiretsepti ja pangateenuseid. Osa ettevõtteid kasutavad ID-kaarti ka kliendikaardina. Eesti ID-kaarti kasutati ka ajaloos esmakordselt piiriülese lepingu digitaalsel allkirjastamisel Soome ja Eesti vahel. Sau hinnangul hoiab digiallkirja kasutamine igal eestimaalasel kokku 5 tööpäeva aastas. Enamus digiallkirjadest Euroopas antakse eestimaalaste poolt. 15 aasta jooksul on antud kokku 339 miljonit digiallkirja ja autentimist kasutatud enam kui 504 miljonil korral. 1.jaanuari 2017 aasta seisuga on 96% Eesti elanikkonnast kehtiv ID-kaart.
#000003
Mari Pedaku järgi on Eesti digitaalne identiteet maailmas usaldusväärsemaid ning tõestanud oma headust praktikas. “E-riigi Akadeemia on jätkuvalt avatud kogemuste jagamisele digitaalse identiteedi juurutamise vallas, et aidata kaasa infoühiskondade arengule Euroopas ja maailmas,” lausus Mari Pedak.
#000004
– isikut tõendav dokument ELis reisimiseks
– digitaalne identiteet e-teenuste kasutamisel
– juurdepääs oma andmetele riigi andmebaasides
#000007